มุ่งหน้าไปน้ำตกไทรโยคน้อย ไทรโยคใหญ่ ฝากท้องไว้ที่ร้านนี้ ไม่ผิดหวังค่ะ บรรยากาศร้านดี มีส่วนที่เป็นซุ้มเป็นส่วนตัวดีค่ะ หรือจะเป็นโต๊ะๆด้านบนก็สะดวกสบายดี พนักงานบริการดีค่ะ นำเสนอเมนูซะต้องสั่งมาลอง วันนี้บีิการช้าไปนิดนึงค่ะ อาจจะไปตรงกับวันหยุดคนเลยค่อนข้างเยอะ สำหรับอาหาร เมนูแรกที่ยกมาเรียกน้ำย่อย คือหมูสะเต๊ะค่ะ พนักงานเชียร์จัง! บอกจะแถมให้ด้วย! เลยต้องลองเลย อิอิ รสชาติดี น้ำจิ้มถั่วเข้มข้นดีค่ะ กินกับขนมปังปิ้งหนานุ่มใช้ได้ทีเดียว ต่อมาเป็นทอดมันปลากราย อร่อยเลยค่ะ ชิ้นโต เหนียวแน่น หอมมาก รสชาติกลมกล่อม จานต่อมาสั่งยำผักหวาน ทำคล้ายๆยำถั่วพูค่ะ ผักหวานกรอบมาก มากะกุ้งตัวโต รสยำ เปรี้ยว เค็มหวานกำลังดี หอมถั่วคั่วด้วย และเมนูสุดท้าย ชอบมาก อร่อยมากแทบจะยกหม้อซด คือ ต้มยำปลาคังค่ะ ปลาสดมาก น้ำต้มยำอร่อยมาก กำลังดี ทานกับข้าวร้อนๆ สรุปคือ ประทับใจค่ะ ถึงแม้ราคาจะไม่ต่างจากที่กรุงเทพมากนัก แต่ด้วยคุณภาพวัตถุดิบอาหาร ก็คุ้มค่าค่ะ